સંદેશની મહેમાન બનેલી ગોલ્ડન ગર્લ સરિતા ગાયકવાડે તેના બાળપણથી માંડી સંઘર્ષની દિવસોથી લઈ સફળતાની જામકઝોળ સુધીની વાતો ખુલ્લા હૃદયે કરી હતી. સરિતાનું કહેવુ હતું કે ધગશ અને શ્રધ્ધાથી કોઇપણ પડકારને પાર કરી શકાય છે. અંતરિયાળ આદિવાસી વિસ્તારોમાં ઘણી પ્રતિભાઓ છે, તેમના હુનરને પારખી તરાસવાની જરૂર છે. ખેલ મહાકુંભ એ આ પ્રતિભાઓ માટે મોટું પ્લેટફોર્મ સાબિત થઇ રહ્યો છે. સરિતાએ કહ્યું હતું સ્પોટ્સને હાર-જીતના દાયરામાંથી બહાર કાઢવાની જરૂર છે. રમશે તે જ જીતશે. રમવા માટે માઇન્ડ સેટ તૈયાર કરવું અગત્યનું છે. સફળતાં માટે પરિશ્રમ સિવાય કોઇ વિકલ્પ નથી. ડિસિપ્લિન અને ડેડીકેશન વિના સફળતાં મળે જ નહી. અમે એશિયાડ તો જીત્યો પરંતુ માત્ર ચાર માઇક્રો સેકન્ડ માટે વર્લ્ડ રેકર્ડ કરવાનું ચૂકી ગયા. આ રેકર્ડ થયો બનાવી શક્યા હોય તો…, આવો અફસોસ થાય એ સ્વાભાવિક છે. જો કે આ ચાર માઇક્રો સેકન્ડનો પકડાર ઝીલી હું ઓલમ્પિકની તૈયારીમાં લાગી જવા માંગુ છું.